ddrg/super_eurlex huggingface dataset:
RÅDETS AFGØRELSE af 22. februar 1999 om udnævnelse af et medlem af og en suppleant til Det Rådgivende Udvalg for Uddannelse inden for Arkitekturområdet (1999/C 69/01)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet (1), særlig artikel 3 og 4, og

ud fra følgende betragtninger:

Rådet udnævnte ved afgørelse af 26. februar 1996 (2) Michael O'CONNELL og Tim MAWE til henholdsvis medlem og suppleant for perioden indtil den 25. februar 1999;

den irske regering har indstillet Michael McCARTHY til efterfølger for Michael O'CONNELL og Nancy CALLAGHAN til efterfølger for Tim MAWE -

TRUFFET FØLGENDE AFGØRELSE:

Artikel 1

Michael McCARTHY udnævnes til medlem af Det Rådgivende Udvalg for Uddannelse inden for Arkitekturområdet som efterfølger for Michael O'CONNELL for den resterende del af dennes mandatperiode, dvs. indtil den 25. februar 1999.

Artikel 2

Nancy CALLAGHAN udnævnes til suppleant til Det Rådgivende Udvalg for Uddannelse inden for Arkitekturområdet som efterfølger for Tim MAWE for den resterende del af dennes mandatperiode, dvs. indtil den 25. februar 1999.

Udfærdiget i Luxembourg, den 22. februar 1999.

På Rådets vegne

H.-F. von PLOETZ

Formand

(1) EFT L 223 af 21.8.1985, s. 26.

(2) EFT C 74 af 14.3.1996, s. 1.
EUROPA-PARLAMENTETS OG RÅDETS AFGØRELSE Nr. 477/1999/EF af 22. februar 1999 om ændring af afgørelse nr. 719/96/EF om et program til støtte for kunstneriske og kulturelle arrangementer med en europæisk dimension (Kalejdoskop)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 128,

under henvisning til forslag fra Kommissionen (1),

under henvisning til udtalelse fra Regionsudvalget (2),

i henhold til fremgangsmåden i traktatens artikel 189 B (3), og

ud fra følgende betragtninger:

Europa-Parlamentet og Rådet har ved afgørelse nr. 719/96/EF (4) iværksat et program til støtte for kunst- og kulturarrangementer med en europæisk dimension (Kalejdoskop-programmet) for perioden 1. januar 1996 - 31. december 1998;

i henhold til artikel 8, stk. 3, i nævnte afgørelse er det muligt at træffe enhver foranstaltning, der måtte være nødvendig for at undgå en afbrydelse af programmet;

Kommissionen har den 28. maj 1998 fremsat forslag til Europa-Parlamentets og Rådets afgørelse om indførelse af et enkelt instrument for planlægning og finansiering af samarbejdet på kulturområdet for perioden 1. januar 2000 - 31. december 2004;

indtil ovennævnte forslag vedtages, er det nødvendigt at sikre kontinuiteten af Fællesskabets indsats på kulturområdet på de områder, Kalejdoskop-programmet dækker -

TRUFFET FØLGENDE AFGØRELSE:

Artikel 1

Afgørelse nr. 719/96/EF ændres således:

1) I artikel 1 ændres »31. december 1998« til »31. december 1999«.

2) I artikel 6 ændres »26,5 mio. ECU« til »36,7 mio. EUR«.

Artikel 2

Denne afgørelse træder i kraft den 1. januar 1999.

Udfærdiget i Bruxelles, den 22. februar 1999.

På Europa-Parlamentets vegne

J. M. GIL-ROBLES

Formand

På Rådets vegne

K.-H. FUNKE

Formand

(1) EFT C 319 af 16. 10. 1998, s. 14 og EFT C 372 af 2. 12. 1998, s. 30.

(2) EFT C 51 af 22. 2. 1999, s. 92.

(3) Europa-Parlamentets udtalelse af 9. 10. 1998 (EFT C 328 af 26. 10. 1998, s. 238), Rådets fælles holdning af 20. 11. 1998 (EFT C 404 af 23. 12. 1998, s. 19) og Europa-Parlamentets afgørelse af 17. 12. 1998 (endnu ikke offentliggjort i EFT). Rådets beslutning af 8. 2. 1999.

(4) EFT L 99 af 20. 4. 1996, s. 20.
KOMMISSIONENS BESLUTNING af 23. februar 1999 om anerkendelse af, at produktionen af visse kvalitetsvine fra bestemte dyrkningsområder i Tyskland på grund af disse vines kvalitative egenskaber langtfra er tilstrækkelig til at dække efterspørgslen (meddelt under nummer K(1999) 391) (Kun den tyske udgave er autentisk) (1999/180/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1627/98 (2), særlig artikel 6, stk. 1, og

ud fra følgende betragtninger:

Efter artikel 6, stk. 1, andet afsnit, i forordning (EØF) nr. 822/87 er hver nyplantning af vinstokke forbudt indtil den 31. august 2000; i bestemmelsen er det dog fastsat, at medlemsstaterne for produktionsårene 1996/97 og/eller 1997/98 og/eller 1998/99 kan meddele tilladelse til nyplantninger på arealer bestemt til fremstilling af:

- kvalitetsvine fra bestemte dyrkningsområder (kvbd), og

- bordvine, der er betegnet med en af følgende benævnelser: »Landwein«, »vin de pays«, »indicazione geografica tipica«, »vino de la tierra«, »vinho regional«, »regional wine« osv.,

for hvilke Kommissionen har anerkendt, at produktionen på grund af deres kvalitative egenskaber langtfra er tilstrækkelig til at dække efterspørgslen;

Tyskland indgav den 20. november 1998 og 11. januar 1999 ansøgninger om anvendelse af bestemmelsen, for så vidt angår visse områder; ansøgningen vedrører alle tilladelser til nyplantninger for perioden 1996/97 til 1998/99;

efter gennemgangen af ansøgningen blev det konstateret, at de pågældende kvbd opfylder betingelserne; det loft på 289 ha, der er fastsat i forordningen for perioden 1996/97 til 1998/99, blev ikke overskredet;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

De kvbd, der er anført i bilaget, opfylder betingelserne i artikel 6, stk. 1, andet afsnit, i forordning (EØF) nr. 822/87, for så vidt arealforhøjelsen i nævnte bilag overholdes for alle kvbd i et og samme område.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 23. februar 1999.

På Kommissionens vegne

Franz FISCHLER

Medlem af Kommissionen

(1) EFT L 84 af 27. 3. 1987, s. 1.

(2) EFT L 210 af 28. 7. 1998, s. 8.

BILAG

>TABELPOSITION>
EUROPA-PARLAMENTETS OG RÅDETS AFGØRELSE Nr. 476/1999/EF af 22. februar 1999 om ændring af afgørelse nr. 2085/97/EF om et program til støtte for bøger og læsning, herunder for oversættelse (ARIANE)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 128,

under henvisning til forslag fra Kommissionen (1),

under henvisning til udtalelse fra Regionsudvalget (2),

i henhold til fremgangsmåden i traktatens artikel 189 B (3), og

ud fra følgende betragtninger:

Europa-Parlamentet og Rådet har ved afgørelse nr. 2085/97/EF (4) iværksat et program til støtte for bøger og læsning, herunder oversættelse, (Ariane-programmet), for perioden 1. januar 1997 - 31. december 1998;

i henhold til artikel 8, stk. 3, i nævnte afgørelse er det muligt at træffe enhver foranstaltning, der måtte være nødvendig for at undgå en afbrydelse af programmet;

Kommissionen har den 28. maj 1998 fremsat forslag til Europa-Parlamentets og Rådets afgørelse om indførelse af et enkelt instrument for planlægning og finansiering af samarbejdet på kulturområdet for perioden 1. januar 2000 - 31. december 2004;

indtil ovennævnte forslag vedtages er det nødvendigt at sikre kontinuiteten i Fællesskabets indsats på kulturområdet på de områder, Ariane-programmet dækker -

TRUFFET FØLGENDE AFGØRELSE:

Artikel 1

Afgørelse nr. 2085/97/EF ændres således:

1) I artikel 1 ændres »31. december 1998« til »31. december 1999«.

2) I artikel 6 ændres »7 mio. ECU« til »11,1 mio. EUR«.

Artikel 2

Denne afgørelse træder i kraft den 1. januar 1999.

Udfærdiget i Bruxelles, den 22. februar 1999.

På Europa-Parlamentets vegne

J. M. GIL-ROBLES

Formand

På Rådets vegne

K.-H. FUNKE

Formand

(1) EFT C 319 af 16. 10. 1998, s. 13 og EFT C 372 af 2. 12. 1998, s. 28.

(2) EFT C 51 af 22. 2. 1999, s. 92.

(3) Europa-Parlamentets udtalelse af 9. 10. 1998 (EFT C 328 af 26. 10. 1998, s. 237), Rådets fælles holdning af 20. 11. 1998 (EFT C 404 af 23. 12. 1998, s. 17) og Europa-Parlamentets afgørelse af 17. 12. 1998 (endnu ikke offentliggjort i EFT). Rådets afgørelse af 8. 2. 1999.

(4) EFT L 291 af 24. 10. 1997, s. 26.
KOMMISSIONENS BESLUTNING af 4. februar 1999 om ændring af beslutning 93/160/EF om opstilling af en liste over tredjelande, hvorfra medlemsstaterne tillader indførsel af ornesæd, og beslutning 95/94/EF om opstilling af en liste over ornestationer i visse tredjelande, som er godkendt til udførsel af ornesæd til Fællesskabet (meddelt under nummer K(1999) 230) (EØS-relevant tekst) (1999/150/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (1) ændret ved akten vedrørende Østrigs, Finlands og Sveriges tiltrædelse, særlig artikel 7 og artikel 8, stk. 1, og

ud fra følgende betragtninger:

Ungarn opfylder kriterierne for at blive optaget på listen over tredjelande, hvorfra det er tilladt at indføre ornesæd;

i Kommissionens beslutning 93/160/EØF (2), ændret ved beslutning 94/453/EF (3) er der opstillet en liste over tredjelande, hvorfra medlemsstaterne tillader indførsel af ornesæd;

i Kommissionens beslutning 95/94/EF (4), ændret ved beslutning 97/170/EF (5), er der opstillet en liste over ornestationer i visse tredjelande, som er godkendt til udførsel af ornesæd til Fællesskabet;

de kompetente veterinærmyndigheder i USA og Ungarn har indsendt en liste over ornestationer, der er officielt godkendt til udførsel af ornesæd til Fællesskabet; Fællesskabet er blevet forsikret om, at disse stationer opfylder kravene i artikel 8 i direktiv 90/429/EØF; det er derfor nødvendigt at ændre listen over godkendte ornestationer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ungarn tilføjes i bilaget til den ændrede beslutning 93/160/EF.

Artikel 2

I bilaget til den ændrede beslutning 95/94/EF tilføjes:

1) følgende ornestationer i del 2:

- PIC Kentucky Gene Transfer center

3003 Pleasant Ridge Road

Adolphus, KY

Godkendelsesnummer: 97KY001

- Swine Genetics International, Ltd

30805 559th Avenue

Cambridge, Iowa

Godkendelsesnummer: 95IA001

2) en del 3 for så vidt angår Ungarn:

»DEL 3

UNGARN

- OMTV RT Magyarkereszturi.A1-Allomas

9346 Magyarkeresztur Kossuth L.u.63

Hungary

Godkendelsesnummer: H.05«.

Artikel 3

Denne beslutning er rettet til medlemsstaterne.

Udfærdiget i Bruxelles, den 4. februar 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 62.

(2) EFT L 67 af 19. 3. 1993, s. 27.

(3) EFT L 187 af 22. 7. 1994, s. 11.

(4) EFT L 73 af 1. 4. 1995, s. 87.

(5) EFT L 68 af 8. 3. 1997, s. 27.
KOMMISSIONENS AFGØRELSE af 21. december 1998 om indgåelse på Det Europæiske Kul- og Stålfællesskabs og Det Europæiske Atomenergifællesskabs vegne af en ændringsprotokol til Europaaftalen mellem De Europæiske Fællesskaber og deres medlemsstater, der handler inden for rammerne af Den Europæiske Union, på den ene side og Republikken Slovenien på den anden side (meddelt under nummer K(1998) 4333) (EØS-relevant tekst) (1999/147/EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, og

ud fra følgende betragtninger:

Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side (i det følgende benævnt »Europaaftalen«) blev undertegnet i Luxembourg den 10. juni 1996;

medlemsstaternes, Kommissionens og Republikken Sloveniens ratifikationsprocedurer er afsluttet;

på grund af forsinkelser med undertegnelsen af Europaaftalen og dermed forsinkelser med interimsaftalens ikrafttræden den 1. januar 1997 er det nødvendigt at ændre tidshenvisningen i Europaaftalens artikel 132, således at alle henvisninger til året »1996« i medfør af Europaaftalens artikel 132 erstattes med »1997«, hvor interimsaftalen trådte i kraft;

det er nødvendigt at erstatte den oprindelige protokol 4 om oprindelsesreglerne, der er knyttet til Europaaftalen, med den nye protokol 4, der er knyttet til interimsaftalen;

handel er af største betydning under omstillingen til markedsøkonomi;

Fællesskabet er rede til at fremskynde sine bestræbelser for åbning af sine markeder for produkter af slovensk oprindelse;

der henvises til Europaaftalens mål, navnlig dem, der er omhandlet i artikel 1,

efter høring af Det Rådgivende EKSF-udvalg og efter samstemmende og enstemmig udtalelse fra Rådet (1) -

TRUFFET FØLGENDE AFGØRELSE:

Eneste artikel

En tillægsprotokol til Europaaftalen mellem De Europæiske Fællesskaber og deres medlemsstater på den ene side og Republikken Slovenien på den anden side godkendes herved på Det Europæiske Kul- og Stålfællesskabs og Det Europæiske Atomenergifællesskabs vegne.

Teksten til tillægsprotokollen er knyttet til denne afgørelse (2).

Udfærdiget i Bruxelles, den 21. december 1998.

På Kommissionens vegne

Hans VAN DEN BROEK

Medlem af Kommissionen

(1) Det Rådgivende EKSF-udvalg blev hørt den 24. oktober 1996.

(2) Se side 208 i denne EFT.
KOMMISSIONENS AFGØRELSE af 21. december 1998 om indgåelse på Det Europæiske Kul- og Stålfællesskabs og Det Europæiske Atomenergifællesskabs vegne af Europaaftalen mellem De Europæiske Fællesskaber og deres medlemsstater, som optræder inden for rammerne af Den Europæiske Union, på den ene side og Republikken Slovenien på den anden side (meddelt under nummer K(1998) 4164) (EØS-relevant tekst) (1999/146/EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95,

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,

under henvisning til samstemmende udtalelse fra Europa-Parlamentet (1), og

ud fra følgende betragtninger:

Europaaftalen mellem De Europæiske Fællesskaber og deres medlemsstater på den ene side og Republikken Slovenien på den anden side, undertegnet i Luxembourg den 10. juni 1996, bør godkendes;

efter høring af Det Rådgivende EKSF-udvalg og efter samstemmende og enstemmig udtalelse fra Rådet (2) -

TRUFFET FØLGENDE AFGØRELSE:

Eneste artikel

Europaaftalen mellem De Europæiske Fællesskaber og deres medlemsstater på den ene side og Republikken Slovenien på den anden side samt protokollerne og de erklæringer, der er knyttet til slutakten, godkendes herved på Det Europæiske Kul- og Stålfællesskabs og Det Europæiske Atomenergifællesskabs vegne.

Teksten til aftalen, protokollerne og slutakten er knyttet til denne afgørelse (3).

Udfærdiget i Bruxelles, den 21. december 1998.

På Kommissionens vegne

Hans VAN DEN BROEK

Medlem af Kommissionen

(1) EFT C 347 af 18.11.1996, s. 145.

(2) Det Rådgivende EKSF-udvalg afgav sin udtalelse den 23. oktober 1998.

(3) Se side 3 i denne EFT.
KOMMISSIONENS BESLUTNING

af 19. april 1999

om ophævelse af visse beslutninger om bemyndigelse af Det Forenede Kongerige til at begrænse handelen med frø af visse sorter af landbrugsplantearter

(meddelt under nummer K(1999) 1007)

(1999/305/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter(1), senest ændret ved direktiv 98/96/EF(2), og

ud fra følgende betragtninger:

(1) Ved Kommissionens beslutning 76/690/EØF(3), 77/283/EØF(4), 78/347/EØF(5), 79/93/EØF(6), 80/128/EØF(7), 80/446/EØF(8), 80/1361/EØF(9), 82/41/EØF(10), 82/947/EØF(11), 84/20/EØF(12), 85/58/EØF(13), 85/626/EØF(14), 87/111/EØF(15), 87/448/EØF(16), og 88/625/EØF(17) blev Det Forenede Kongerige bemyndiget til at begrænse handelen med frø af visse sorter;

(2) ifølge artikel 15, stk. 1, i direktiv 70/457/EØF er frø eller plantemateriale af sorter af landbrugsplantearter, der er blevet officielt godkendt i mindst én medlemsstat, og som opfylder betingelserne i nævnte direktiv, fra den 31. december i det andet år efter det år, hvor sorterne blev accepteret, ikke længere underkastet handelsrestriktioner i EF med hensyn til sorten;

(3) efter artikel 15, stk. 2, i direktiv 70/457/EØF kan en medlemsstat imidlertid efter anmodning bemyndiges til i de i artikel 15, stk. 3, i samme direktiv omhandlede tilfælde at forbyde handel med frø og plantemateriale af visse sorter;

(4) Kommissionen bemyndigede ved ovennævnte beslutninger Det Forenede Kongerige til at forbyde markedsføring af frø af visse sorter, som var opført på den fælles sortsliste over landbrugsplantearter;

(5) Det Forenede Kongerige har meddelt Kommissionen, at det ikke længere ønsker at gøre brug af nævnte bemyndigelser med hensyn til de pågældende sorter;

(6) bemyndigelserne bør derfor tilbagekaldes;

(7) de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Beslutning 76/690/EØF, 77/283/EØF, 78/347/EØF, 79/93/EØF, 80/128/EØF, 80/446/EØF, 80/1361/EØF, 82/41/EØF, 82/947/EØF, 84/20/EØF, 85/58/EØF, 85/626/EØF, 87/111/EØF, 87/448/EØF og 88/625/EØF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 19. april 1999.

På Kommissionens vegne

Franz FISCHLER

Medlem af Kommissionen

(1) EFT L 225 af 12.10.1970, s. 1.

(2) EFT L 25 af 1.2.1999, s. 27.

(3) EFT L 235 af 26.8.1976, s. 29.

(4) EFT L 95 af 19.4.1977, s. 23.

(5) EFT L 99 af 12.4.1978, s. 26.

(6) EFT L 22 af 31.1.1979, s. 17.

(7) EFT L 29 af 6.2.1980, s. 35.

(8) EFT L 110 af 29.4.1980, s. 23.

(9) EFT L 384 af 31.12.1980, s. 46.

(10) EFT L 16 af 22.1.1982, s. 50.

(11) EFT L 383 af 31.12.1982, s. 23.

(12) EFT L 18 af 21.1.1984, s. 45.

(13) EFT L 23 af 26.1.1985, s. 42.

(14) EFT L 379 af 31.12.1985, s. 23.

(15) EFT L 48 af 17.2.1987, s. 29.

(16) EFT L 240 af 22.8.1987, s. 39.

(17) EFT L 347 af 16.12.1988, s. 74.
KOMMISSIONENS BESLUTNING

af 23. april 1999

om arbejdsprogrammet for 1999 verdrørende proteinindholdet i de vigtigste mejeriprodukter

(meddelt under nummer K(1999) 994)

(EØS-relevant tekst)

(1999/309/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/16/EF af 19. marts 1996 om statistiske undersøgelser af mælk og mejeriprodukter(1), særlig artikel 4, stk. 2, og

ud fra følgende betragtninger:

(1) Det arbejde, der allerede er påbegyndt af medlemsstaterne, bør fortsættes for at opfylde målsætningen om, at de årlige statistiske undersøgelser også skal omfatte proteinindholdet i de vigtigste mejeriprodukter;

(2) arbejdsprogrammet for 1999 er udarbejdet under hensyntagen til erfaringerne fra arbejdsprogrammet for 1997 og 1998, og det foreslås, at de forskellige metoder til måling af proteinet i de vigtigste mejeriprodukter videreudvikles;

(3) de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

Arbejdsprogrammet for 1999 vedrørende proteinindholdet i de vigtigste mejeriprodukter, jf. bilaget, godkendes.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. april 1999.

På Kommissionens vegne

Yves-Thibault DE SILGUY

Medlem af Kommissionen

(1) EFT L 78 af 28.3.1996, s. 27.

BILAG

ARBEJDSPROGRAM FOR 1999

Medlemsstaterne fremsender senest den 30. juni 1999 til Eurostat:

1) De i tabellen i bilaget omhandlede oplysninger om proteinindholdet i de vigtigste mejeriprodukter for det seneste år, hvor der foreligger oplysninger (året anføres). Kolonne 1 og enten kolonne 2 eller 3 eller begge disse kolonner skal udfyldes. Udfyldes kun en af kolonnerne, dvs. enten kolonne 2 eller 3, giver medlemsstaterne en nøjagtig forklaring herpå.

2) En beskrivelse af eventuelle nye elementer i forhold til arbejdsprogrammet for 1998: de metoder, der er anvendt for at indhente oplysningerne til tabellen (direkte undersøgelser, koefficienter, skøn, tekniske henvisninger, administrative kilder, oplysninger fra erhvervsorganisationer, andre kilder).

3) De elementer, som manglede i arbejdsprogrammet for 1997 og/eller 1998, og som endnu ikke er meddelt. Medlemsstaterne foretager denne fremsendelse i nært samarbejde med Eurostat.

4) Eventuelle forslag til en harmoniseret metode til opstilling af skøn over proteinindholdet i vigtigste mejeriprodukter.

>PIC FILE= "L_1999119DA.005601.EPS">
KOMMISSIONENS BESLUTNING

af 29. april 1999

om beskyttelsesforanstaltninger over for bluetongue i visse områder af Grækenland

(meddelt under nummer K(1999) 1119)

(Kun den græske udgave er autentisk)

(EØS-relevant tekst)

(1999/293/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Mellem slutningen af oktober og begyndelsen af december 1998 blev der registreret udbrud af bluetongue på Rhodos, Kos og Leros i præfekturet Dodekaneserne og præfekturet Samos;

(2) de græske myndigheder traf nødforanstaltninger, og EF-tilskuddet til foranstaltningerne blev fastsat ved Kommissionens beslutning 1999/221/EF(3);

(3) de bestemmelser om flytninger af dyr af de modtagelige arter og visse produkter heraf i de berørte områder, der er fastsat i artikel 3 i beslutning 1999/221/EF, bør videreføres;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Grækenland forbyder, at dyr, sæd, æg og embryoner af de modtagelige arter forlader præfekturet Dodekaneserne og præfekturet Samos.

Flytninger af dyr af de modtagelige arter inden for præfekturet Dodekaneserne og præfekturet Samos må kun finde sted efter tilladelse fra de græske veterinærmyndigheder.

Artikel 2

Denne beslutning tages op til revision hver anden måned og anvendes indtil den 1. februar 2000.

Artikel 3

Denne beslutning er rettet til Grækenland.

Udfærdiget i Bruxelles, den 29. april 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 82 af 26.3.1999, s. 44.